CELEX: C2004/284/55
Language: sl
Date: 2004-11-20 00:00:00
Title: Zadeva T-386/04: Tožba Eridania Sadam S.p.A. in drugi proti Komisiji Evropskih skupnosti, vložena dne 27. septembra 2004

20.11.2004   
            
            
               SL
            
            
               Uradni list Evropske unije
            
            
               C 284/28
            
         Tožba Eridania Sadam S.p.A. in drugi proti Komisiji Evropskih skupnosti, vložena dne 27. septembra 2004
   (Zadeva T-386/04)
   (2004/C 284/55)
   Jezik postopka: italijanščina
   Eridania Sadam S.p.A. in drugi, ki jo zastopajo Gualtiero Pittalis, Ivano Vigliotti, Gian Michele Roberti, Paolo Ziotti in Alessandra Franchi, avvocati, so dne 27. septembra 2004 na Sodišče prve stopnje Evropskih skupnosti vložili tožbo proti Komisiji Evropskih skupnosti.
   Tožeče stranke Sodišču prve stopnje predlagajo, naj:
   
               —
            
            
               razglasi za ničnega člen 1(d) Uredbe Komisije (ES) št. 1216/2004 z dne 30. junija 2004 o določitvi izpeljanih intervencijskih cen za beli sladkor za tržno leto 2004/2005 za vsa območja v Italiji;
            
         
               —
            
            
               podredno, na podlagi člena 241 ES razglasi za nezakonitega in neuporabnega člen 2 Uredbe Sveta (ES) št. 1260/2001, kolikor Komisiji ne omogoča, da bi upoštevala obstoj uvoza po nični stopnji, za katerega pri določitvi izpeljane intervencijske cene ni določenih kvot;
            
         
               —
            
            
               Komisiji naloži plačilo stroškov postopka.
            
         Tožbeni razlogi in bistvene navedbe
   S to tožbo družbe Eridania Sadam S.p.A., Italia Zuccheri S.p.A., Zuccherificio del Molise S.p.A., Cooperativa Produttori Bieticoli a r.l. (CO.PRO.B) in Società Fondiaria Romagnola S.p.A. (SFIR) na podlagi člena 230(4) Pogodbe ES izpodbijajo Uredbo Komisije (ES) št. 1216/2004 z dne 30. junija 2004 o določitvi izpeljanih intervencijskih cen za beli sladkor za tržno leto 2004/2005 (UL L 232, 1.7.2004, str. 25).
   V utemeljitev svojega zahtevka tožeče stranke navajajo naslednje tožbene razloge.
   Tožeče stranke navajajo, da izpodbijana uredba v številnih pogledih ni v skladu s temeljno ureditvijo, ki jo je Svet določil z Uredbo (ES) št. 1260/2001 z dne 19. junija 2001. Tožeče stranke predvsem zatrjujejo, da izpodbijana uredba zmotno opredeljuje Italijo kot „območje s primanjkljajem“ v zvezi z oskrbo sladkorja, zaradi česar je bil zanjo uporabljen sistem izpeljanih cen (t.im. regionalizacija).
   Taka opredelitev, ki po mnenju tožečih strank temelji na zmotni oceni gospodarskih razmer, je slednjim povzročila škodo, saj uvedba izpeljanih cen vodi k povišanju stroškov proizvodnje sladkornih industrij, ki delujejo na italijanskem ozemlju. Tožeče stranke predvsem navajajo, da naj Komisija pri izračunavanju notranje italijanske oskrbe ne bi upoštevala količin belega sladkorja, uvoženega po nični stopnji iz Balkanskih držav; ta uvoz naj bi bistveno spremenil pogoje delovanja skupne tržne ureditve, v kateremu je tako prišlo do pomembne izgube ravnotežja, ki je postala še bolj občutna zaradi uporabe regionalizacije na italijanskem tržišču.
   Zato tožeče stranke zatrjujejo, da vsebuje člen 1(d) izpodbijane uredbe napako v pogojih za izvajanje in da je glede svojih učinkov potencialno v nasprotju z načeli Skupnosti na katerih temelji Skupna kmetijska politika ter pravili skupne tržne ureditve za sladkor, kot tudi kršitev načel sorazmernosti in prepovedi diskriminacije.
   V primeru, da Sodišče prve stopnje ne bi hotelo sprejeti tožbenih razlogov, uperjenih naproti izpodbijani Uredbi, čemur tožeče stranke močno nasprotujejo, slednje podredno predlagajo, naj Sodišče prve stopnje posledično razglasi za nezakonitega in neuporabnega člen 2 Uredbe št. 1260/2001, kolikor ta Komisiji dovoljuje, da ne upošteva posledic uvoza po nični stopnji, za katerega pri določitvi izpeljane intervencijske cene ni določenih kvot.